ועדת העלייה, הקליטה והתפוצות, כנסת 17, פרוטוקול מספר 108, 2007-07-03 11:00

יצחק זיו: אני פותח את הישיבה.

יצחק זיו: על סדר היום, אישור הצעתו של חה"כ יורם מרציאנו לדיון מהיר בוועדת העלייה, הקליטה והתפוצות, ואני מבקש מחבר הכנסת יורם מרציאנו להציג את הנושא.

יורם מרציאנו: בוקר טוב אדוני היושב ראש, אדוני ראש עיריית רחובות, מכובדנו, שוקי פורר ברוך הבא, סגנו, חברי מועצה, אנשי המשטרה, אני נזעקתי לבקשה לקיים דיון מהיר בנושא שכונת קריית משה ברחובות, אלף מהטעם שבהיכרותי את הנושא של פורייקט שיקום שכונות וקרוב אליו ומבקר לא אחת בשכונת קריית משה ברחובות.

יורם מרציאנו: אני חושב בעצם שההחלטה שהיא נגזרת של ביטול שכונות נוספות במדינת ישראל, כתוצאה ממדיניות של קיצוץ של חמישים ושבע שכונות שהוחלט להפסיק את השיקום החברתי שלהן, חברתי ופיזי.

יורם מרציאנו: הבנתי שהיה דיון לפני כן ביחד עם נציגי המשטרה וראש העיר, בעקבות המצב הסוציו-אקונומי הנמוך שהגיעו עד למצב שבו נער רצח שם נער בתוך השכונה.

יורם מרציאנו: אני הבינותי מדברי אנשי המשטרה שנושא של פשיעה בתוך השכונה הזאת הוא כמעט פי שתיים או פי שלוש יותר מאשר כל שכונה אחרת ברחובות, מה שמעיד על המצב הקשה של תושבי השכונה.

יורם מרציאנו: בעצם אני אומר שזה נגע בתוך השכונה.

יורם מרציאנו: רק לפני שנתיים אדוני היושב ראש, החליטה ועדה ממשלתית בראשותו של שמוליק אבואב, שהיה מנכ"ל משרד השיכון, להקצות לשכונה הזאת מאה שבעים וחמישה מליון שקל.

יורם מרציאנו: האנשים האלה שהגיעו לתוך השכונה ישבו ימים ולילות, יחד עם אנשי העירייה, יחד עם ראש העיר, יחד עם תושבי השכונה, למדו את העניין.

יורם מרציאנו: הם עצמם הגיעו לכלל מסקנה שאומרת שבלי טיפול נקודתי בתוך השכונה הזאת אנחנו נמצא מצב חברתי קשה מאוד במשך השנים הקרובות בתוך השכונה, כי צריך לזכור, הרי לא בכדי הדיון עכשיו מתקיים בתוך ועדת הקליטה, כי מישהו החליט לרכז את כל העולים בתוך שכונת קריית משה, שזה גם אני חושב איזו שהיא החלטה שגוייה, אני רואה את זה מהעיר שלי, בלוד, ובעוד ערים נוספות.

יורם מרציאנו: מה עושים?

יורם מרציאנו: לוקחים את כל העולים, שמגיעים ישר משדה התעופה, דרך הסוכנות היהודית, ומצליחים לרכז אותם דווקא בשכונות מצוקה, במקום ליצור איזו שהיא אינטגרציה בתוך השכונות.

יורם מרציאנו: אני יכול לומר לך מה קורה בלוד, כי אני מכיר את לוד.

יורם מרציאנו: אז אני אגיד לך איפה גרים, שבעים אחוז, שמונים אחוז מתושבי שכונת רמת אשכול חשמונאים, הם עולים חדשים שהגיעו מאתיופיה, ושיכנתם אותם שם כי היה לכם אולי נוח.

יורם מרציאנו: וככה אנחנו רואים את זה עכשיו בשכונת קריית משה.

אריאלה רבדל: בשכונת רמת אשכול יש הרבה עולים, אין שבעים אחוז, נדמה לי שיש ארבעה עשר אחוז, ארבעה עשר אחוז מתושבי רמת אשכול הם עולים מאתיופיה.

אריאלה רבדל: לעומת חמישים ושבעה אחוז בקריית משה רחובות.

יורם מרציאנו: אלף אני מבקש לשמור את רשות הדיבור שלי.

יורם מרציאנו: אתה בהחלט תקבל את רשות הדיבור, אני משוכנע שהיושב ראש יתן לך, ואם תשמע אותי עד הסוף אז תבין, שהרי אין משהו אישי פה, ובסך הכל הרי שנינו רוצים בטובת העניין.

יורם מרציאנו: הוקצו כמאה שבעים וחמישה מיליון שקל, והחליטו להעביר את זה לטובת השכונה, מישהו שם בדק את העניין הזה, אני מבין שגם ראש הממשלה לשעבר, אריאל שרון, שיהיה בריא ויחזור אלינו, טיפל אישית בתוך השכונה.

יורם מרציאנו: מפרוטוקולים של ישיבות ממשלה ראיתי את ההתייחסות של אריאל שרון לעניין שכונת קריית משה.

יורם מרציאנו: אבל לצערנו הרב לא רק שלא נעשה כלום, המצב הולך ומחמיר.

יורם מרציאנו: גם את מנהל הפרוייקט הצלחתם להזיז משם, בהעדר תקציב ובגלל החלטה להקפיא את פרוייקט שיקום שכונות ברחובות.

יורם מרציאנו: ברגע שאתה מוציא את מנהל הפרוייקט בעצם אתה מתחיל איזה שהוא תהליך.

אריאלה רבדל: אדוני חבר הכנסת, סליחה שאנחנו מתפרצים לדבריך.

אריאלה רבדל: יש לנו מנהל בפיזי בשכונת קריית משה רחובות שנמצא שקוראים לו עודד הוד.

יצחק זיו: למה הוא לא פה?

אריאלה רבדל: לא זימנו אותו.

יצחק זיו: היית צריכה לזמן אותו.

אריאלה רבדל: אם אתה רוצה, אנחנו נזמן אותו לישיבה הבאה, אין שום בעיה, הוא חי קיים ונושם, אנחנו לא ממציאים אותו, והוא מנהל פרוייקט בשכונה הזאת כבר הרבה שנים.

אריאלה רבדל: היתה לנו מנהלת פרוייקט חברתית, היא יושבת כאן, היא סיימה את תפקידה ויצאה לתפקיד אחר בעירייה.

אריאלה רבדל: אתה מכיר את המציאות של נציבות שרות המדינה, עדיין נציבות שרות המדינה לא איפשרה לנו את כל התהליכים להוציא מנהל פרוייקט חברתי או מנהל כוללני.

אריאלה רבדל: זה לא שנתיים וחצי, רות לא חסרה בתפקיד הזה שנה ומספר חודשים.

אריאלה רבדל: שנה ודשיים.

אריאלה רבדל: המציאות קשה בצורה לא רגילה מספיק עם האמת.

יורם מרציאנו: עם כל הכבוד לך, עכשיו אני רוצה לומר לך משהו ותקבלי את זה ממני בצורה מכובדת.

יורם מרציאנו: עם כל הכבוד, את פקידה ממשלתית שמגיעה לוועדות ויודעת איך מתנהלות הוועדות.

יורם מרציאנו: את לא יכולה בכל פעם שאני מדבר, זו כבר פעם שלישית, להפסיק אותי ולהתפרץ, אני לא חושב שזה מכובד.

יצחק זיו: אני מבקש שזה יותר לא יקרה, כי לא רציתי להפסיק, אבל אני מבקש לתת לו לסיים.

יורם מרציאנו: אומר שוקי פורר, שעוד מעט ירחיב כאן, אני ראיתי תקווה בממשלת שרון, ועכשיו בממשלת אולמרט אני רואה איך הכל מתמוסס, וזה קורה דווקא היום, בימים שהממשלה מחליטה ומכריזה שהיא הולכת להשקיע בנושאים חברתיים.

יורם מרציאנו: להשקיע בנושאים חברתיים, זה להתחיל בשכונת קריית משה ברחובות, להמשיך בשכונת רמת אשכול בלוד, ולא להפסיק את הפרוייקטים דווקא בשכונות כאלה כי בסופו של דבר אנחנו נמצא את עצמנו בשוקת שבורה.

יורם מרציאנו: אני רוצה לומר לוועדה, ליושב ראש הקבוע ולממלא המקום, שאנחנו נמצאים לפני תקציב מדינה.

יורם מרציאנו: אסור לנו כחברי כנסת, שבשנת 2008, לאור ההתחייבות של 2007, שבה התחייבו לנו שפרוייקט שיקום שכונות ייכלל בתקציב 2008 יותר מאשר ב-2007 ו-2006, כי היתה איזו שהיא מדיניות של לחסל את פרוייקט שיקום שכונות גם הפיזי וגם החברתי.

יורם מרציאנו: את זה צריך לומר, ואני חושב שיש עלינו חובה כחברי כנסת במסגרת הדיונים, ויש פה נציגים מקדימה, מהגמלאים, ממפלגת העבודה, לדאוג לכך שבמסגרת תקציב 2008 נושא של פרוייקט שיקום שכונות יהיה במדרגה הראשונה.

יורם מרציאנו: מנחם בגין עליו השלום ראה בפרוייקט שיקום שכונות כסמל ודגל במדינת ישראל.

יורם מרציאנו: היו שתי ממשלות שטיפלו בזה ברצינות רבה, וראינו גם תוצאות.

יורם מרציאנו: היתה את ממשלת בגין דוד לוי והיתה את ממשלת רבין ופואד.

יורם מרציאנו: שאלה היו שתי הממשלות היחידות שבאמת טיפלו בנושא של פרוייקט שיקום שכונות מתוך הבנה שאם לא נשקיע היום אנחנו נסבול בעתיד.

יורם מרציאנו: אני חושב שכדאי שראש עיריית רחובות, שפנה אליי ובעקבות זה גם ביקשתי את הדיון הזה, ירחיב ויאיר את עינינו לגבי מה שמתרחש בתוך השכונה, ונשמע גם את אנשי המשטרה, כדי לקבל פה איזושהי החלטה אדוני היושב ראש.

יורם מרציאנו: אני קראתי את ההחלטה של יושבת ראש הכנסת, שהדיון הזה לא צריך להיגמר פה.

יורם מרציאנו: כי היום זה קריית משה ומחר זאת תהיה שכונה ד' בבאר שבע.

יורם מרציאנו: הדיון הזה צריך להיגמר במליאת הכנסת, שנביא לשם את שר הקליטה, ונביא לשם את שר השיכון, ואולי גם את ראש הממשלה, כדי לומר להם רבותיי, עד לכאן.

יורם מרציאנו: כשזה עולה בנפש של אנשים ונגמר ברצח של אנשים זה רק הסממן הראשון.

יורם מרציאנו: ואגב זה לא הרצח הראשון שהיה בשכונה כתוצאה ממציאות חברתית קשה.

יורם מרציאנו: שמענו על כמה מקרי רצח בשנים האחרונות שהיו בתוך שכונת קריית משה.

יורם מרציאנו: וזה מלמד יותר על המצב הקשה בתוך השכונה.

יורם מרציאנו: תודה רבה אדוני.

יצחק זיו: תודה רבה לחבר הכנסת מרציאנו.

יצחק זיו: אני מבקש התייחסות מכבוד ראש העיר מר שוקי פורר.

שוקי פורר: תודה רבה.

שוקי פורר: אני רוצה אדוני היושב ראש, וחבר הכנסת נודלמן היושב ראש הקבוע של הוועדה, ראשית להודות לחבר הכנסת מרציאנו על כך שהעלה את הנושא, ואולי אחד היחידים שהרים את הכפפה ששלחתי להרבה מאוד חברי כנסת.

שוקי פורר: גם מהעבודה וגם מקדימה.

שוקי פורר: אני מציע לוועדה לקיים דיון בעקרונות.

שוקי פורר: ולשים את הבעיה במסגרת גדולה.

שוקי פורר: לא במסגרת מצומצמת.

שוקי פורר: אני לא הייתי רוצה לדבר עכשיו על בעיה ספציפית כזו או אחרת, אם יש מנהל לפרוייקט שיקום שכונות ברחובות או אין.

שוקי פורר: זאת איננה הנקודה.

שוקי פורר: הנקודה היא תפיסת עולם של ממשלת ישראל לגבי קליטת האתיופים.

שוקי פורר: זאת השאלה.

שוקי פורר: והוועדה הזאת נתנה את דעתה באספקט של אלימות, בישיבה שהתחילה בתשע והגיעה לפי דעתי למסקנות מאוד נכונות ולדיון מאוד מעמיק, שאני יכול להיות גאה בו, גם בתוכנו וגם בצורתו, והדיון הזה היום הוא דיון לא פחות חשוב.

שוקי פורר: רחובות זו עיר ותיקה שנטלה חלק בקליטת עולי אתיופיה באופן יחסי יותר מכל מקום אחר בארץ.

שוקי פורר: כעשרת אלפים מבני העדה מתגוררים ברחובות, קיבלנו אותם בזרועות פתוחות, אנחנו משקיעים מאמצים אדירים בקליטתם, כמחצית מהם מרוכזים בשכונה אחת, שהפכה להיות שכונה כמעט לחלוטין אתיופית.

שוקי פורר: רחובות משקיעה סכומי כסף עצומים בטיפוח קליטת עולי אתיופיה.

שוקי פורר: אנחנו עושים את זה באהבה.

שוקי פורר: אבל אני לא חושב שתושבי רחובות לבד צריכים לשאת בבעיית הקליטה הזאת.

שוקי פורר: זה צריך להתחלק על המדינה כולה.

שוקי פורר: ואיך זה מתחלק על המדינה כולה, על ידי תקציבים ממשלתיים מוכוונים.

שוקי פורר: אני הצלחתי אחרי מאמצים ניכרים, בגלל הבעייתיות המיוחדת בשכונה, אגב אני מאוד גאה עם ההישגים שהגענו אליהם בשכונה, שלא תהיה לכם שום טעות, התמונה שחבר הכנסת מרציאנו הציג פה בתום לב לא מקובלת עליי.

שוקי פורר: שכונת קריית משה היא שכונה שיכולה להצביע על הישגים גדולים מאוד.

שוקי פורר: אבל אם לא נשקיע בה השקעה משמעותית היא תגיע למצב נורא.

שוקי פורר: וחייבים להשקיע בה השקעה משמעותית.

שוקי פורר: הצלחתי לשכנע את ממשלת ישראל לפני שנתיים, במחצית 2005, להקים ועדת מנכ"לים שבעיניי, כמי שהיה פעם מנכ"ל משרד ממשלתי, זאת הוועדה החשובה ביותר, כי היא ועדה מקצועית, נשלחים אליה נציגי המנכ"לים מכל המשרדים, בודקים את הצרכים בשכונה, הם ישבו ששה או שבעה חודשים, והגישו לממשלת ישראל המלצות מה צריך לעשות, ואת ההמלצות האלה שלחתי לכל העולם.

שוקי פורר: אריאלה יודעת, היא ריכזה את הוועדה הזאת.

שוקי פורר: ועדה שעשתה עבודה נפלאה, ברשותו של שמוליק אבואב, שהיום הוא מנכ"ל משרד החינוך.

שוקי פורר: הגיעה למסקנה שהיא ממליצה בפני ממשלת ישראל, לאור המלצות המשרדים השונים, להשקיע כפי שיורם אמר מאה שבעים וחמישה מליון שקל.

שוקי פורר: מה נעשה?

שוקי פורר: התהליך הדמוקרטי קיים, היו בחירות, התחלף שר במשרד השיכון, התחלף המנכ"ל, זרקו את המסקנות לפח, ואמרו אל תיקח את המסקנות האלה ברצינות.

שוקי פורר: ישבה ועדה של מנכ"לים ואמרה, 'עזבו זה לא רציני.

שוקי פורר: אנחנו נתחיל עכשיו מחדש.

שוקי פורר: יש הרבה אתיופים בארץ, למה רק בקריית משה?

שוקי פורר: זה תמיד נכון להגיד, יש הרבה אתיופים בארץ.

שוקי פורר: ישבה ועדה, בשביל מה הממשלה מינתה ועדה?

שוקי פורר: אין רציפות שלטון, מתחלפת ממשלה נגמר הסיפור, ישבה ועדה מאוד מלומדת והגיעה למסקנות מסויימות.

שוקי פורר: אני לא אומר, אל תקציבו מאה שבעים וחמישה מליון שקל בשנה, אלא תחלקו את זה על חמש שנים, על שש שנים, בנושאים מסויימים על פחות.

שוקי פורר: בואו נתמודד עם הבעיות החברתיות יותר מהר, אולי עם הבעיות הפיזיות, נמתח אותם.

שוקי פורר: אני מכיר את המגבלות התקציביות.

שוקי פורר: מה עושה משרד השיכון?

שוקי פורר: הוא אומר כמדיניות אני הולך לחסל את פרוייקט שיקום שכונות.

שוקי פורר: אני הולך לחסל את פרוייקט שיקום שכונות אבל אני יודע שיש שכונות יותר בעייתיות ויש שכונות פחות בעייתיות.

שוקי פורר: ופה אתה רוצה לשמוע משהו יורם, עשו רשימה של השקעות בשכונות שיקום שכונות,

יורם מרציאנו: אני אגיד לך את זה כמי שחבר בקואליציה, אני אגיד לך איך שינו את זה.

יורם מרציאנו: מי שהיה קרוב לצלחת השאירו את השכונות שלו, ומי שלא הוציאו אותן החוצה.

שוקי פורר: את זה אני לא יודע.

שוקי פורר: אני יודע דבר אחד, אני רוצה להקריא רק נתון אחד, ממסמך של אגף שיקום שכונות פיזית, תכנית עבודה ל-2007, מסמך מאחד עשרה לאפריל 2007 של משרד הבינוי והשיכון, כמה מקבלת כל שכונה.

שוקי פורר: רחובות, קרית משה, מקום אחרון.

שוקי פורר: שבע מאות אלף שקל, זה השכונה שמשרד השיכון הזה כתב עליה את העבודה הזאת, את עבודת המנכ"לים הזאת.

שוקי פורר: אז אנחנו בשבע מאות אלף שקל, כשאחרים בשני מיליון, שני מיליון וחצי, מיליון וחצי.

שוקי פורר: מקום אחרון.

שוקי פורר: לגבי פרוייקט שיקום שכונות בכלל.

שוקי פורר: אני אומר לוועדת קליטת העלייה.

שוקי פורר: תראו חברים, פרוייקט שיקום שכונות הוא אחד הפרוייקטים הכי חשובים שמדינת ישראל עשתה מעודה.

שוקי פורר: הוא רתם קהילות בחוץ לארץ ביחד עם הממשלה, ביחד עם הרשויות המקומיות לעבודה מול שכונות נצרכות.

שוקי פורר: אסור לשחוט את הפרוייקט הזה, אני אומר לכם, יש בו חשיבות אדירה.

שוקי פורר: הוא מרכז גם את הפעילות הפיזית וגם את הפעילות החברתית.

שוקי פורר: הוא עושה בשכונות פלאים.

שוקי פורר: אני אומר לכם מתוך שכונות ברחובות, שכונת אושיות ברחובות יצאה ממצוקה נוראה בזכות פרוייקט שיקום שכונות.

שוקי פורר: בזכות העבודה.

שוקי פורר: יש שם ועד תושבים נפלא.

שוקי פורר: פרוייקט שיקום שכונות שעבד בקריית משה ועובד בקריית משה עושה עבודה נפלאה.

שוקי פורר: אין להם תקציבים.

שוקי פורר: אני לא רוצה מאריאלה ומשבתאי שום דבר.

יצחק זיו: אני יכול לומר, שאשרנו שחבר הכנסת יורם מרציאנו לקח את הנושא לטיפולו.

שוקי פורר: נכון.

שוקי פורר: אני רוצה לומר לך אדוני היושב ראש, אני גם שמתי את הניירות האלה עוד פעם על שולחן הממשלה, ויש איזה שהוא דיון בוועדת שרים, הבטיח לי מנכ"ל משרד ראש הממשלה לפני יומיים, הוא אומר לי שיש דיון בוועדת שרים, אני לא יודע אם יש פה איזה שהוא נציג, מכל מקום אני אומר, אם יש לנו היום יושב ראש ועד שכונה בדמות אבאיי זאודה, שהוא חבר מועצת עיריית רחובות ומחזיק תיק הנוער והספורט, זה בזכות פרוייקט שיקום שכונות, אני אומר לכם, כי פרוייקט שיקום שכונות משתף את התושבים ומגדל מנהיגות בתוך השכונה.

שוקי פורר: זה לא יקרה בלי הפרוייקט הזה, אני אומר לכם.

שוקי פורר: זה לא יקרה בלי הפרוייקט הזה.

שוקי פורר: אני אין לי טענות לא לאריאלה ולא לשבתאי ולא לחברים היקרים פה שעושים עבודה נפלאה.

שוקי פורר: המשרד שלהם, השר שלהם, המדיניות שלו צריכה להיות תן כסף לשיקום שכונות.

שוקי פורר: תן כסף לממש את ההמלצות של ועדת המנכ"לים שהמנכ"ל של המשרד שלך עמד בראשו.

יצחק זיו: תודה רבה לראש העיר מר שוקי פורר.

יצחק זיו: אני אתן את רשות הדיבור למנהלת אגף השיקום שכונות חברתי אריאלה רבדל בבקשה.

אריאלה רבדל: תודה.

אריאלה רבדל: נמצא איתי פה גם עמיתי, מנהל אגף השיקום הפיזי שאני בטוחה שירצה להתייחס להיבטים הפיזיים של השיקום.

אריאלה רבדל: אבל אני רוצה להעיר שתי הערות לפני שאני עונה על קריית משה.

אריאלה רבדל: קודם כל אני רוצה לומר לך באופן אישי שאני מאוד מעריכה את מה שאתה עושה.

אריאלה רבדל: אני אומרת את זה באמת ובכל הכנות, משום שאני חושבת שבאמת פרוייקט שיקום שכונות בשנים האחרונות איבד ממעמדו, וגורמים רבים מידיי במדינת ישראל חושבים שתם תפקידו על פני האדמות.

אריאלה רבדל: אנחנו, לא כפקידים אלא כמי שרואים מה שהפרוייקט עושה, המקום שבו הוא מצליח לעשות, חושבים שהוא עדיין הפרוייקט החברתי החשוב ביותר שמדינת ישראל יצרה בשלושים השנים האחרונות.

אריאלה רבדל: לכן אני מאוד מעריכה, ואני יודעת את המאבק שלך, גם במקומות אחרים, בוועדת הכספים ובוועדת הכלכלה ובמקומות אחרים להוביל ולשמור על מעמדו של הפרוייקט, ואני מאוד מעריכה את זה.

אריאלה רבדל: שיהיה לך ברור העניין הזה.

אריאלה רבדל: אני רוצה להגיד לך לגבי העניין של השכונות שהמלצנו להוציא ולא להוציא.

אריאלה רבדל: היתה ועדה מקצועית שפעלה תקופה מאוד ממושכת, שבחנה בקריטריונים מקצועיים בלבד, ולעומת העבר שקריטריונים היו גם שיקול דעת מקצועי אנחנו החלטנו שלא ניתן לשום שיקול דעת מקצועי להנחות אותנו אלא לנתונים סטטיסטיים בלבד, שבאים מתוך הלמ"ס, ועל פי זה דירגנו את השכונות.

אריאלה רבדל: אני חושבת שהתוצאה של עבודת הוועדה יכולה לעמוד במבחן של כל גורם מקצועי, ולא ימצאו בה מתום ודופי.

אריאלה רבדל: מה שקרה, ואני אומרת לך במקצועיות, אני חושבת ששבתאי מסכים איתי וכל גורם מסכים, יש שכונות שאינן צריכות להיות יותר בשיקום שכונות.

אריאלה רבדל: הן סיימו את תפקידן.

אריאלה רבדל: יש שכונות אחרות במדינת ישראל שזועקות להיכלל בשיקום שכונות וצריכים להכניס אותן פנימה.

אריאלה רבדל: וכדי שאפשר יהיה להכניס חדשות, אף אחד לא המליץ להוציא את קריית משה,

יורם מרציאנו: אריאלה, אני רוצה שתדעי שאני מסכים איתך בגישה הזאת במאה אחוז.

אריאלה רבדל: יפה, זה מה שאנחנו שמנו, את החזקות, ברוך השם תודה לאל אנחנו מכירים מקומות שהתחזקו ויצאו משיקום שכונות שהם פאר ותפארת למדינת ישראל.

יורם מרציאנו: אבל מה שנתנו לך בתקציב 2007 - - -,

אריאלה רבדל: אל תדרוך לי על היבלות.

יורם מרציאנו: אז מצויין, אז אנחנו שותפים לאותו מאבק.

אריאלה רבדל: רציתי רק להגיד את הדברים שיהיה לכם ברור שאני לא באה ממקום אנטגוניסטי אלא בדיוק הפוך.

אריאלה רבדל: היתה לי הרגשה שהתפרשו דבריי לא נכון, וראיתי לנכון להבהיר את הדברים שנראה שאנחנו רואים את הדברים עין בעין.

אריאלה רבדל: לנושא קריית משה, אדוני היושב ראש, היתה ועדה, כמו שאמר ראש העיר, שהוקמה על ידי ראש הממשלה דאז אריק שרון, ועמד בראשה מנכ"ל משרד הבינוי והשיכון שמואל אבואב, והיתה משותפת לממשלה ולעיריית רחובות.

אריאלה רבדל: היו חברים בה נציגי העיר מכל המקומות ונציגי משרדים ממשלתיים, וכל הארגונים האתיופים שקיימים במדינת ישראל, היו חברים בוועדה והופיעו בפניה, נציגי התושבים היו חברים בוועדה.

אריאלה רבדל: זו היתה ועדה שעשתה עבודה מקצועית, הגיעה למסקנה שמאה שבעים מליון ₪ תקציב לחמש שנים, שהיה תקציב גדול מידיי.

אריאלה רבדל: כשהיא סיימה את עבודתה, ממש ביום שהיא סיימה את עבודתה שמוליק אבואב גם סיים את תפקידו במשרד הבינוי והשיכון, נכנסה מערכת חדשה.

אריאלה רבדל: אתם זוכרים את התקופה, באותה חצי שנה שראש הממשלה חלה, כל מה שקרה בתוך התהליך ויצאנו לבחירות.

אריאלה רבדל: בתקופה ההיא באמת היתה הקפאה של הרבה מאוד דברים.

אריאלה רבדל: נכנס שר הבינוי והשיכון החדש, והדבר הראשון הוא לא זוהו מקורות והאוצר לא אפשר לעשות, מבחינה תקציבית, ואני לא מתווכחת עם האוצר, בטוח שהוא יודע דברים שאנחנו לא יודעים, אי אפשר היה מבחינתו לממש את התכנית הזאת.

אריאלה רבדל: ואז, בראייה רחבה יותר, ביוזמה משותפת של משרד ראש הממשלה ומשרד הבינוי והשיכון, ומשרד הקליטה, הנושא הזה של שיקום שכונות, אני חושבת שהנושא נמצא בדיון,

דוד קשני: תבואו לשכונות בתל אביב, תראו יפו ג', כמו שהוא הזכיר, שכונת הארגזים, שכונת עזרא, כפר שלם, רבותיי, את האנשים האלה בשנת 50' שמו במשאיות וזרקו אותנו שם בתוך הקוצים.

דוד קשני: הוא הזכיר על רמת אביב ג', היום הדירה שאני גר בא בדרך לוד בשכונת התקווה שווה מאה אלף דולר.

דוד קשני: שלושה חדרים.

דוד קשני: לעומת זאת רמת אביב ג' היום הדירה שווה שם, אני לא רוצה להגיד כמה.

דוד קשני: אני שמעתי בלוד, דרך אגב, עכשיו עשיתם פרוייקט יפה מאוד עם בינוי ופינוי, כשכל אחד יקבל רבע דונם,

יורם מרציאנו: עזוב אותי מההצגה הגדולה הזאת.

דוד קשני: התפקיד של הוועדה הזאת, מה שהזכירה אריאלה, היתה צריכה להזמין נציגים שלנו, שיש לנו את הבעיות.

דוד קשני: לא שישבו מנכ"לים ויספרו ביניהם נציגים.

דוד קשני: תמיד כדאי להזמין נציגים מהשטח, שהם מכירים כל בית וכל משפחה.

דוד קשני: אנחנו מכירים את הדברים האלה, אנחנו אוכלים את זה יום יום.

דוד קשני: אנחנו יודעים את זה.

דוד קשני: לכן אני מבקש ממשרד השיכון וממשרד האוצר להגדיל את הסכום של הששים מליון.

דוד קשני: זה צחוק.

דוד קשני: האוצר, אני מפנה קריאה לאוצר, אם יש עשרים מיליארד שקל עודף אז שיתנו איזה שהוא קמצוץ של כפית, לנו גם כן מגיע משהו.

דוד קשני: לאותן השכונות שהזכרתי באזור תל אביב, באזור רחובות, בכל האזורים האחרים.

דוד קשני: ואני רוצה להודות לכם.

מיכאל נודלמן: אומרים שיהיה קיצוץ במשרדים, למרות שיש כמו שאתה אומר עשרים מיליארד שקל, יש דרישות שונות בממשלה.

יורם מרציאנו: אולי אדוני תוציא איזשהו מכתב, כמו שאנחנו עושים בוועדות נוספות, תביע את מורת רוחה של הוועדה מהתנהלות ומהתנהגות פקידי האוצר.

יורם מרציאנו: מגיע לפה ראש עיר, תאמין לי, הזמן שלו לא פחות משלהם.

יורם מרציאנו: שיבואו לכאן, תוציאו מכתב נזיפה.

דנה גורדון: סליחה, הפעם לא הזמנו את האוצר.

אריאלה רבדל: במרץ 2007 מינה ראש הממשלה ועדת מנכ"לים ברשות מנכ"ל משרד ראש הממשלה רענן דינור לבחון את סוגיית קליטת עולי אתיופיה באופן רחב ,כוללני, משום שיש בעיות לא רק בקריית משה, יש שכונות קשות, אין כמו קריית משה, חמישים ושבעה אחוז מהתושבים של קריית משה הם עולים מאתיופיה.

אריאלה רבדל: עדיין יש לך את הרצל וייצמן בקריית מלאכי שזה קרוב לארבעים אחוז, שלושים ושמונה אחוז עולים.

אריאלה רבדל: יש לך את קריית נורדאו בנתניה, את אזורים בנתניה, יש לך את רמת אליהו בראשון לציון, יש עוד שכונות שיש אחוז מאוד גדול של עולים מאתיופיה שאנחנו רואים בעיות לא פחות קשות, ואנחנו גם רואים שכונות חדשות שמתחילים לבוא אליהן עולים שמתחילות שם להיווצר בעיות עתידיות שעוד חמש שנים נראה מה שראינו כאן.

אריאלה רבדל: ולכן ראש הממשלה מינה את הוועדה.

אריאלה רבדל: הוועדה מסיימת בימים אלה את עבודתה.

אריאלה רבדל: אני לא יכולה לדבר בשם הוועדה אבל אני רוצה להגיד שלושה עקרונות שהוועדה גיבשה.

אריאלה רבדל: היא נתנה פתרון מאוד רחב לבעיות של תעסוקה וקידום לתעסוקה ולהשכלה גבוהה של צעירים בני הקהילה, אם הם ילידי הארץ ואם הם עולים, כי הם מתמודדים עם מציאות מאוד קשה בתחום הזה.

אריאלה רבדל: היא נותנת מענה מאוד רחב לנושא של יציאה ממרכזי קליטה מצד אחד, עם משכנתאות יותר טובות ממה שהיה בעבר כדי לאפשר להם לרכוש דירות בשכונות קצת יותר חזקות, וגם בוחנת את הסוגייה של רכישת דיור לבני הדור השני, שאם הם עלו כילדים קטנים לארץ או לחילופין נולדו בארץ אבל אין להם שום הצבר הון דורי שמאפשר להם לרכוש דיור,

מיכאל נודלמן: אתמול אני שמעתי שלא אישרו.

אריאלה רבדל: אני לא אמרתי שאישרו, אנחנו המלצנו את זה כהמלצה, משרד השיכון, משרד ראש הממשלה, משרד האוצר על זה מתנגד.

אריאלה רבדל: והנקודה האחרונה זה נושא של שיקום שכונות.

אריאלה רבדל: זוהו חמש עשרה שכונות, על פי עבודה מאוד גדולה שעשתה עפרה ממשרד הקליטה עם הלמ"ס, עם ה-GIS, עם כל הגורמים המקצועיים, שבהם אותרו חמש עשרה שכונות שהן עתירות עולים מאתיופיה ובני הדור השני, קריית משה היא הראשונה בהן, והוגדרו שלוש קטגוריות.

אריאלה רבדל: חמש שכונות שמחילים עליהן שיקום שכונות מלא, פיזי וחברתי, שזה קריית משה רחובות, הרצל וייצמן קריית מלאכי, נורדאו-אזורים נתניה, ורמת אליהו ראשון לציון.

יצחק זיו: כלומר את אומרת שיש אור בקצה המנהרה.

אריאלה רבדל: אני מקווה שהוא גם גדול, ושלא ייפול עליו החושך כמו שקרה לנו עם הוועדה הקודמת.

אריאלה רבדל: עוד חמש שכונות שיש שם שיקום שכונות כוללני חברתי, ובמתחמים שיש בהם ריכוז גבוה, בניינים שאנחנו מזהים שיש שם, קבוצות של בניינים שיש בהם הרבה מאוד, אנחנו מזהים שיש שם קבוצות של בניינים שיש בהם הרבה מאוד עולים מאתיופיה וותיקים מאתיופיה, שם יוחל גם שיקום שכונות פיזי, ועוד חמש שכונות שיוחל עליהן רק שיקום שכונות חברתי, משום שהמצב הפיזי של השכונות הוא יחסית טוב.

אריאלה רבדל: אלה חמש עשרה השכונות.

אריאלה רבדל: ההגדרה התקציבית היתה מאוד גבוהה.

אריאלה רבדל: אנחנו מדברים על השכונות בטיפול מלא על ארבעה עשר מיליון שקל לשנה, חצי חצי חברתי ופיזי, לחמש שנים.

אריאלה רבדל: זה מתחיל בפועל, עכשיו זה ההתארגנות, מתקציב 2008.

יורם מרציאנו: אריאלה, אני רוצה להבין, זו תכנית חומש לחמש שנים, לחמש עשרה שכונות?

אריאלה רבדל: כן, וגם לגבי שלושת הדברים האחרים זה לחמש שנים.

אריאלה רבדל: אני אסביר, חמש השכונות שנמצאות בשיקום שכונות מלא זה ארבעה עשר מיליון שקל, שקיריית משה ביניהן.

אריאלה רבדל: חמש השכונות הבאות בתור, שיש בהם ריכוז מתחמי, נדמה לי זה שנים עשר מיליון שקל או אחד עשר מיליון שקל לשכונה, שנתי, לחמש שנים כל שנה.

אריאלה רבדל: זה רק לחברתי בשכונות שבעה וחצי מיליון שקל.

אריאלה רבדל: תחילת ביצוע ינואר 2008, כל ההכנה מראש 2007.

אריאלה רבדל: אני רק רוצה להזכיר לכם שיש כמה סוגיות פתוחות.

אריאלה רבדל: הנושא הזה של שיקום שכונות לדעתי מקובל על האוצר והוא הסכים עליו.

אריאלה רבדל: אני חושבת שהתחום התעסוקתי מקובל על האוצר והוא הסכים עליו.

אריאלה רבדל: הנושא שעדיין נמצא בדיון עם האוצר זה הנושא שכמו שחבר הכנסת נודלמן העיר ויושב ראש הוועדה,

יורם מרציאנו: אני יכול לקבל ממך נייר עבודה?

אריאלה רבדל: אבל לא רשמי, אני יכולה לבקש מאודי קרבר שהוא מנהל הוועדה הרשמי, אני יכולה לתת לך לא רשמי את החומר.

יורם מרציאנו: אני אגיד לך למה, כי אנחנו מתחילים עכשיו לקיים את הדיונים שלנו לקראת תקציב 2008.

יורם מרציאנו: אני רוצה לראות בספר התקציב שאכן זה יופיע.

יורם מרציאנו: אם לא אני אסייע לך שאכן זה יופיע שם.

אריאלה רבדל: זה מגיע בעוד שבוע לדיון לדעתי לראש הממשלה ולאישור הממשלה לוועדת השרים.

אריאלה רבדל: תהיה ועדת שרים משותפת למנכ"ל משרד הקליטה ולמנכ"ל משרד הבינוי והשיכון להוביל את התהליך הזה.

אריאלה רבדל: בתחומים החברתיים קהילתיים מנכ"ל משרד הרווחה, מנכ"ל משרד הקליטה, מנכ"ל משרד השיכון ומנכ"ל משרד החינוך יהיו שותפים בתהליך, כל המשרדים יהיו שותפים בתוך העבודה.

אריאלה רבדל: שוב, אומרים על מי שנכווה ברותחים נזהר בצוננים.

אריאלה רבדל: אין ספק שהמכה שאנחנו חטפנו בגלל חילופי שלטון- - -,

יורם מרציאנו: אריאלה, אני ניהלתי את תקציב 2007 מטעם סיעת העבודה.

יורם מרציאנו: ואני ישבתי עד לילה לראות איפה הכסף שהבטיחו לנו מאתיים מליון שקל לפרוייקט שיקום שכונות, כולל שר האוצר,

אריאלה רבדל: נכון.

אריאלה רבדל: אנחנו ישבנו במשרד והתפללנו,

יורם מרציאנו: כולל שר האוצר, כולל ראש הממשלה.

יורם מרציאנו: כשהגענו באותו לילה לגמור את העניין אמרו לי תשמע, כל מה שאנחנו יכולים לתת לכם בדרישות הקואליציוניות זה ארבעים מיליון שקל.

יורם מרציאנו: הוא אומר תשמע, הגמלאים יש להם דרישות, וסיעת ש"ס יש דרישות וזה יש דרישות.

יורם מרציאנו: אמרתי לו תשמע, אם אתה מתכוון להעליב אותי ולתת לי זוטות אז אני מוותר על הכל.

יורם מרציאנו: אז הוא אמר תוותר על הכל, בתקציב 2008 אנחנו נרשום את זה.

יורם מרציאנו: אז יש לנו זכרון.

יורם מרציאנו: ואני מציע שתעבירי לי את הנייר הזה, כי אני חושב שהוא נייר חשוב, כי כמו שאומר דוד קשאני, שהוא כמעט חבר כנסת פה, אנחנו צריכים דבר מאוד מאוד מסודר כדי לדאוג שבעוד שבוע בדיונים כבר בוועדת הכספים זה כבר יופיע שם.

יורם מרציאנו: כי אם לא זה לא יופיע גם ב-2008.

יורם מרציאנו: אז אנא ממך תדאגי לזה.

יצחק זיו: תודה רבה.

יצחק זיו: חבר שבתאי שגב ממשרד הבינוי והשיכון.

שבתאי שגב: אני רוצה להתחיל במה ששוקי פורר סיים.

שבתאי שגב: פרוייקט שיקום השכונות באמת הוא הפרוייקט החברתי המוביל, היה צריך להיות המוביל והטוב ביותר שהיה קיים, אלא מה רבותיי, הפרוייקט שהתחיל בתקציב של ארבע מאות חמישים מיליון שקל בתחום הפיזי לשנה בממוצע בשנים 78' עד 83' הלך וירד, כך שבשנים האחרונות הגענו למצב של ארבעים מליון שקל לתחום הפיזי.

שבתאי שגב: מה זה רבותיי ארבעים מליון שקל, זה כלום, זה נהפך לבדיחה.

שבתאי שגב: אם אנחנו משפצים בניין אחד בשכונה זה כל התקציב.

שבתאי שגב: איפה אנחנו נגמור את כל האזור.

שבתאי שגב: לכן כשנכנס השר החדש והמנכ"ל החדש לתפקיד הוא אמר רבותיי, בעצם שחטו את הפרוייקט.

שבתאי שגב: ככה להמשיך זה לעג לרש.

שבתאי שגב: לעשות בניין אחד בשכונה בשנה, זה לא פרוייקט שיקום שכונות.

שבתאי שגב: ולכן המנכ"ל של המנכ"ל ושל השר שנכנסו לתפקיד היתה בואו נצמצם את מספר השכונות, נרכז את הפעילות במספר מצומצם של שכונות, ובשכונות האלה עם התקציב הקיים נוכל לתת יותר כסף.

שבתאי שגב: היה פה דיון, נדמה לי חבר הכנסת מרציאנו היה פה, הוא אמר לא מאתיים, מאתיים חמישים מליון שקל לשכונה לשנה, כדי שהעסק הזה יוכל להפעיל, זה לא פרוייקט לעשות בית אחד בשנה.

שבתאי שגב: אני רוצה להגיד לכם,

יורם מרציאנו: בממשלת רבין בשנת 1992, כמה היה פרוייקט שיקום שכונות לשנה?

שבתאי שגב: מאה חמישים, מאה שמונים מיליון שקל לשנה.

שבתאי שגב: בפיזי, בלי החברתי.

שבתאי שגב: זה היה ארבע מאות חמישים מליון שקל, היה עוד לפני זה.

שבתאי שגב: אנחנו מגיעים למצב שאין טעם לפרוייקט.

אריאלה רבדל: וזה רק לגבי האתיופים, זה לא לגבי כל מדינת ישראל.

יורם מרציאנו: זה אור, אמרתי, תחילת הדרך והיא טובה.

שבתאי שגב: נטו על צמצום מספר השכונות, כאשר היתה הבטחה שגם במספר המצומצם, בשלושים ושבע שכונות שאנחנו נעבוד, אגב אני עשיתי בדיקה, עשינו בדיקה, הפרוייקט הזה, בשלושים ושבע שכונות כדי לסיים אותו אנחנו צריכים משהו כמו שני מיליארד שקל.

שבתאי שגב: אם התקציב שלנו היום הוא חמישים מליון שקל, מתי נסיים אותו, עוד ארבעים שנה?

שבתאי שגב: איזה טעם, מתי נסיים את הפרוייקט.

שבתאי שגב: היתה הבטחה, ופה היתה ועדה, אני חושב שזאת היתה ועדת כלכלה, אמרו שם אנחנו נתקצב את הפרוייקט במאתיים חמישים מליון שקל.

יורם מרציאנו: זה היה דיון שלי בוועדת הכלכלה, שאני יזמתי אותו ואני קראתי לממשלה, היתה הצעה של ועדת הכלכלה שקוראת לממשלה להקצות מאתיים חמישים מליון שקל לפרוייקט שיקום שכונות.

יורם מרציאנו: בסדר.

יורם מרציאנו: אנחנו רק יכולים להזמין, אנחנו יכולים לקרוא.

שבתאי שגב: אני מספר לך רק את העובדות.

שבתאי שגב: קיבלנו רק חמישים מליון שקל, ובזה אי אפשר לעשות.

שבתאי שגב: עכשיו אם אתה יש לך חמישים מיליון שקל, אתה חייב לפזר את זה לתוך שלושים ושבע שכונות, אומר יהושוע פורר כמה קיבלה קריית משה, באמת זה סכום קטן.

שבתאי שגב: אי אפשר עם הסכום הזה לעשות משהו.

שבתאי שגב: אגב אנחנו חילקנו את הכסף לפי קריטריונים, שיוויוניים, אמיתי.

שבתאי שגב: זה מה שיצא.

שבתאי שגב: אני תקווה שהוועדה הבאה, היתה ועדה קודמת שריכז אותה אבואב, המליצו על מאה שבעים וחמישה מיליון שקל, אם היינו מקבלים את זה היה מצויין.

שבתאי שגב: מתוך זה חמישים מליון שקל היה רק לתחום הפיזי.

שבתאי שגב: היה מצויין.

אריאלה רבדל: לשיקום הפיזי היה ארבעים.

אריאלה רבדל: ארבעים לחמש שנים, ועוד שש עשרה מיליון, יחד חמישים ושש.

יורם מרציאנו: אני מתייחס למה שאריאלה אמרה, שזה כמאה שמונים, מאתיים מיליון לשנה למשך חמש שנים, מ-2008, אני רואה את זה באור מאוד חיובי.

שבתאי שגב: זה האור החיובי, אבל צריך ללחוץ על האוצר לקבל את הכסף.

יורם מרציאנו: למען הגילוי הנאות אני אומר לך שאבא שלי היה מנהל פרוייקט שיקום שכונות פיזי בתל אביב ב-92'-96', ביפו ג'.

יורם מרציאנו: ואני אומר לך שמה שהיה לו תקציב ביפו ג' ובשכונת סלמה זה היה כמו כל התקציב של מדינת ישראל היום.

יורם מרציאנו: נשפך כסף, אנשים עשו דברים, הצילו שם, גם בחברתי.

יורם מרציאנו: אני זוכר כמה חבר'ה מלוד בני דור שלי בשכונת רמת אשכול, שהיו בוגרי פר"ח, במסגרת פרוייקט שיקום שכונות, סיימו בגרות, הלכו ללימודים אקדמאים, פתחנו מכללות בתוך השכונות.

יורם מרציאנו: כל זה נעלם.

יורם מרציאנו: הרי אני לא רוצה רק לדבר על השיפוץ, אני רוצה לדבר על החינוך בתוך השכונות, שזה הבסיס ואין כלום.

אריאלה רבדל: לא.

אריאלה רבדל: צריכים הרבה יותר ממה שיש.

שבתאי שגב: הערה אחרונה, השלושים ושבע שכונות שנבחרו בתחום הפיזי, אני אומר לך שככל הידוע לי, אריאלה ואני עשינו את הקריטריונים, אין שום שכונה שנכנסה שהיא לא בהתאם לקריטריונים.

עפרה אבן: אני רוצה לומר שני דברים.

עפרה אבן: הראשון בהתייחס לפרוייקט של קליטת יוצאי אתיופיה, שזה אותו פרוייקט שהתייחסה אליו אריאלה, שמוביל אותו אודי ברוור מרוה"מ, אז התקציב הכולל שמתייחס לארבע או לחמש שנים עומד על שמונה מאות ושלוש עשרה מיליון שקל, והוא בעצם מיועד לחמש עשרה שכונות שכוללות את הריכוזי אתיופים הגבוהים ביותר, לא משנה, לא ניכנס לדקויות.

עפרה אבן: זאת אומרת שאני חושבת שהנושא הזה הוא פתור.

עפרה אבן: כל משרדי הממשלה נדרשו לחשיבה החדשנית ביותר, להציע כלים חדשים, תכניות חדשות.

עפרה אבן: אז אני חושבת שבהיבט של קריית משה כן ניתן מענה.

עפרה אבן: היתה התייחסות נוספת במסגרת הוועדות המקצועיות שליוו את התכנית הזאת שבהחלט צריך להיזהר ממצב שהתיקצוב הזה יבוא על חשבון התקציבים של שיקום שכונות.

עפרה אבן: זאת אומרת הוועדה ערה לזה והיא תימנע מכך שתיקצוב בפרוייקט הלאומי לשיקום קליטת יוצאי אתיופיה יבוא על חשבון תקציבי שיקום שכונות.

עפרה אבן: אין ספק שלנושא של שיקום שכונות כל המטה המקצועי מצדד בשיקום שכונות,

יצחק זיו: יש סכנה מאוד גדולה כשכולם מצדדים,

עפרה אבן: נדרשים בנושא של התיקצוב.

יצחק זיו: קודם כל אנחנו רואים שכולם שמו להם למטרה את הנושא של שיקום שכונות, וזה מעודד, לפחות מהכיוון הזה שכולם מתייחסים לזה בכובד ראש.

יצחק זיו: זאודה אבאיי בבקשה, מחזיק תיק ספורט וקליטת עולי אתיופיה, יושב ראש שכונת קריית משה.

זאודה אבאיי: תודה רבה, אני רוצה לברך את חבר הכנסת יורם מרציאנו על היוזמה לכנס את הוועדה.

זאודה אבאיי: אני לא אדבר על הבעיות, כעקרון יש את ועדת המנכ"לית שעבדה במשך כמה חודשים טובים, גם בקשר לבתים, גם לשכונה, יחד עם השכונה, יחד עם האנשים, ובאמת אנשים רציניים עבדו שם.

זאודה אבאיי: ויושבת פה אריאלה שבאמת היא אישה חבל על הזמן, יש לה רחמנות ורוצה לתקן אבל זה לא בידיים שלה, אנחנו מודעים לזה, יש אנשים שקובעים את המדיניות וקושרים לה את היד.

זאודה אבאיי: יחד עם זאת, יש דברים קטנים ששוקי לא רצה לוותר עליהם, אני כן רוצה, יש דברים קטנים שמכבדים את תושבי השכונה.

זאודה אבאיי: למשל מספר פעמים כתבנו גם לשר השיכון ולאנשים נוספים, תושבי השכונה נהגו לפנות עם הבעיות שיש להם בשכונה, אין להם למי לפנות כמו מנהל תכנית שיקום שכונות, מאז שנה ומשהו, כבר קרוב לשנתיים.

זאודה אבאיי: אפילו פקסים, באו, שיקום שכונות בא, לקח את הפקס, את הטלפון.

זאודה אבאיי: אמרתי 'מה קורה לכם, תשאירו לפחות את הדברים הקטנים, שיהיה אפשר לתקשר אתכם'.

זאודה אבאיי: עכשיו שיקום שכונות, אפילו אם משרדי ממשלה רוצים לשלוח להם איזה מכתב, לשיקום שכונות בקריית משה, אין להם לאן לשלוח.

זאודה אבאיי: הם משתמשים בפקסים או בטלפונים של מוקד הקליטה.

זאודה אבאיי: אבל עד מתי, זה תקציב לא רציני, זה מדובר אולי על מאתיים אלף שקל.

זאודה אבאיי: אנחנו מדברים על בין מאה חמישים, למאה שבעים וחמש מיליון שקל ואתה עכשיו מונע מאיתנו לא להכניס טלפון ופקסים, באמת, אנחנו כאן פעילים, עבדנו בשיתוף פעולה, מלא, יפה, יש שיקום שכונות, אבל עכשיו אתם משתקים אותנו.

זאודה אבאיי: לכן אריאלה והמשרד שלה לקחו ברצינות את הדברים שאריאלה עכשיו דיברה עליהם, היא באה לשכונה, ישבה עם התושבים, הסבירה לנו, הכל.

זאודה אבאיי: ואין לנו בעיה עם הפקידים, יש לנו בעיה עם האוצר, ומשרד השיכון.

זאודה אבאיי: הבעיה של שכונת קריית משה צריכה להיות הבעייה של תושבי רמת אביב ג'.

זאודה אבאיי: אם חושבים שהבעייה של שכונת קריית משה לא תבוא אליהם הם טועים בגדול.

זאודה אבאיי: אולי אותם הפקידים גרים שם, אז הם צריכים לחשוב פעמיים לפני שמחליטים ובאמת קובעים את הגורלות של השכונות והאנשים שמחכים לתקווה, לעזרה.

זאודה אבאיי: בלי העזרה של שיקום שכונות אני חושב שיהיה קשה להתקדם ולהתפתח.

זאודה אבאיי: גם התקווה שעכשיו אריאלה ככה זרקה לנו, אני לא יודע מתי יהיה הגזירות.

זאודה אבאיי: ברגע שהכל יתחלף הכל הולך.

זאודה אבאיי: יכול להיות שעוד שנתיים גם אנחנו נבוא ונדבר אותו דבר.

זאודה אבאיי: אבל אני מבקש מיושב ראש הוועדה, מחבר הכנסת יורם מרציאנו, לקדם את הנושא הזה בהקדם האפשרי, שבאמת ההחלטות ייושמו ושיתחילו לעשות את הדברים.

זאודה אבאיי: תודה רבה.

יצחק זיו: תודה רבה.

יצחק זיו: כמעט חבר כנסת דוד קשאני, לפי הגדרתו של יורם מרציאנו.

דוד קשני: אנחנו הקמנו מטה מאבק בקשר לשיקום שכונות יחד עם שתי"ל, הקרן החדשה לישראל.

דוד קשני: נפגשנו שלוש פעמים עם שר השיכון, והוא אמר לי שתהיה ועדה שתוך תשעים יום היא תחליט להכניס שכונות נוספות.

דוד קשני: זה היה בעשרים ושמונה בינואר 2007.

דוד קשני: אני כתבתי שלושה מכתבים לשר השיכון, הוא ענה לי ואמר לי תפנה בבקשה למנכ"ל משרד ראש הממשלה.

דוד קשני: פניתי, ויש לי פה העתק.

דוד קשני: מאז לא קיבלתי כלום.

דוד קשני: מה שהזכירה אריאלה, ואני נפגשתי איתה גם בבר-אילן, בכנס של בר-אילן באוניברסיטה נפגשנו איתה, היא הציגה לנו שם מצגת יפה מאוד, אבל מתוך כל הסיפור היה רק ארבעים ושמונה מיליון שקל לתחום הפיזי, כאשר זה עלה לשישים מיליון שקל, הסיפור הזה.

דוד קשני: אני קורא היום בעיתון שלממשלה יש היום עודף עשרים מיליארד שקל.

דוד קשני: עודף של כספים.

דוד קשני: רבותיי, מה אנחנו מחכים, הרי מה אפשר לעשות עם שישים מיליון שקל, תבואו לשכונות בתל אביב, תראו יפו ג' כמו שהוא הזכיר, שכונת הארגזים, שכונת עזרא, כפר שלם.

דוד קשני: רבותיי, את האנשים האלה בשנות החמישים שמו במשאיות וזרקו אותנו שם בתוך הקוצים.

דוד קשני: הוא הזכיר על רמת אביב ג', היום הדירה שאני גר בה בדרך לוד בשכונת התקווה שווה מאה אלף דולר.

דוד קשני: שלושה חדרים.

דוד קשני: לעומת זאת רמת אביב ג' היום הדירה שווה שם, אני לא רוצה להגיד כמה.

דוד קשני: אני שמעתי בלוד דרך אגב, בשכונת רמז, שם עשיתם פרוייקט יפה מאוד, עם בינוי ופינוי, כשכל אחד יקבל בתמורה.

יורם מרציאנו: עזוב אותי מההצגה הגדולה הזאת.

דוד קשני: התפקיד של הוועדה הזאת מה שהזכירה אריאלה היתה צריכה להזמין נציגים שלנו שיש לנו את הבעיות.

דוד קשני: לא שישבו מנכ"לים ויספרו ביניהם סיפורים.

דוד קשני: תמיד כדאי להזמין נציגים מהשטח שהם מכירים כל בית וכל משפחה.

דוד קשני: אנחנו מכירים את הדברים האלה, אנחנו אוכלים את זה יום יום.

דוד קשני: אנחנו יודעים את זה.

דוד קשני: לכן אני מבקש ממשרד השיכון, ממשרד האוצר, להגדיל את הסכום של השישים מיליון, זה צחוק, אני מפנה קריאה לאוצר, אם יש עשרים מיליארד שקל עודף אז שיתנו איזה שהוא קמצוץ של כפית לנו גם כן מגיע משהו, לאותן השכונות שהזכרתי, באזור ת"א, באזור רחובות, בכל האזורים האחרים.

דוד קשני: אני רוצה להודות לכם.

מיכאל נודלמן: אתה יודע שעכשיו יהיה קיצוץ במשרדים.

מיכאל נודלמן: למרות שיש עשרים מיליארד שקל, כמו שאתה אומר, יש דרישות שונות בממשלה, זה לא אומר שזורקים כך כסף.

דוד קשני: אבל תראו, אם אתם חברי הכנסת תעשו יד אחת, קואליציה, אופוזיציה, כולם ביחד, אני מאמין שאתם יכולים את הממשלה להחזיק בגרון.

מיכאל נודלמן: אני מסכים איתך, אבל מה שאתה אומר עשרים מיליארד שקל יש עודף בממשלה, זה לא עודף, זה כסף, יש מטרות לכסף הזה.

מיכאל נודלמן: אתה מבין, אם עושים קיצוץ, למה אתה עושה קיצוץ במשרדים אם יש כל כך הרבה כסף.

אלי מוסרי: שלום, אני סגן מפקד משטרת רחובות.

אלי מוסרי: נמצא כאן שמשון כבדה שהוא מפקד יחידת המשטרה בקריית משה.

אלי מוסרי: אין ספק שאני שמח לשמוע כאן את הדברים של חבר הכנסת מרציאנו, אני רק מאוד מקווה שבאמת בתכל'ס בפרקטיקה אנחנו נראה שם את הדברים שיגיעו לידי ביצוע ויישום.

אלי מוסרי: חשוב מאוד שהשכונה הזאת תקבל צבע אחר, חשוב מאוד שהשכונה הזאת תקבל נוף אחר, חשוב שתושבי השכונה ירגישו מחוברים ולא יברחו ויתביישו בשכונה וימצאו את עצמם מסתובבים במקומות אחרים.

אלי מוסרי: לפעמים אני יושב ומדבר, אני גם אמרתי בוועדה הקודמת, כשאתה מדבר עם חבר'ה שהולכים וגונבים ופורצים ועושים נזקים בשכונות אחרות אתה שואל למה, הוא אומר מה, תראה איפה אנחנו ואיפה הם, אז אנחנו נעשה שמה.

אלי מוסרי: צריך ליצור להם איזה שהוא איזון.

אלי מוסרי: חוק החלונות השבורים, המודל הזה זה מודל ששומעים אותו כל הזמן בכל מוסד אקדמי, איפה שיש חלון שבור ומשאירים אותו גם נמצא את החלונות מימין ומשמאל גם שבורים, איפה שיש גרפיטי ימשיכו לצבוע.

אלי מוסרי: זה חשוב מאוד.

אלי מוסרי: לא נעים להיכנס לשכונת קריית משה במצב שהיא נמצאת בו היום, מן הסתם אלה שגרים שם בכלל לא נעים להם, ומשם אנחנו באים ומצפים מהם שיצמחו, שיפרחו ויגיעו לתוצאות אחרות, יהיו בולטים בדברים אחרים.

אלי מוסרי: אנחנו כמשטרה, ואני לא מכיר פה את המשרדים השונים, אבל כולנו צריכים לתת יד אחת.

אלי מוסרי: אנחנו כמשטרה מה שצריך לעשות אנחנו נעשה, ואנחנו מאוד נשמח ונברך כשנראה תוצאות תכל'ס בשטח.

אריאלה רבדל: חלק מההמלצות דרך אגב של הוועדה היו להקים תחנת משטרה בתוך קריית משה רחובות, על פי בקשת המשטרה, ואני מבינה שכבר הוקמה תחנה כזאת.

אלי מוסרי: במסגרת הזאת, התחנה היתה שם בקריית משה, היא היתה קטסטרופה, עד שערבנו את ראש העיר.

אלי מוסרי: וייאמר לזכות ראש העיר שהוא לקח מבנה חדש, והיום זה מקום מכובד ומהודר, ואני חושב שזה אולי המבנה אחד הטובים ביותר שיש בקריית משה, וזה תחנת משטרה.

אלי מוסרי: אחד האיכותיים.

אלי מוסרי: זה אגב צריך לגעת בכל המבנים האחרים, אני חושב שראוי שנשמע את שמשון כבד שהוא חלק מההוואי השכונתי והוא מכיר בדיוק מה קורה שם.

שמשון קבדה: שלום לכולם, שמי שמשון כבדה, אני מתפקד כבר כשנתיים בשכונת קריית משה כמפקד שיטור קהילתי, צריך לציין את זה.

שמשון קבדה: מעבר להיותי שוטר ואוכף ומיישם את החוקים, או יותר נכון מי שעובר על החוקים אני גם שוטר קהילתי שמעבר להיותי מטפל בעניינים משטרתיים אני מוצא את עצמי דווקא מטפל בהרבה אירועים שהם לא קשורים למשטרה בכלל.

שמשון קבדה: למשל, בגלל אותם המבנים שאתם הזכרתם בנושא שיקום שכונות, המטרה שלו זה לשפץ את המבנים שיהיו ראויים למגורים, אני אומר מתוך סל הבניינים שקיימים שם, מעבר לשיקום הייתי אומר הייתי גם עושה מחק ובנה מחדש.

שמשון קבדה: כי הבניינים האלה אני חושב מאז שנבנו אף אחד לא נגע בהם.

שמשון קבדה: פינוי בינוי.

שמשון קבדה: אבל בואו נגיד אם לשיקום אין תקציב גם לפינוי בינוי הזה, לא חושב שנראה אותו ממש בשנים הקרובות.

שמשון קבדה: השכונה צריכה הרבה התייחסות, מעבר לדיבורים.

שמשון קבדה: אני כבר שמעתי בשנתיים שאני נמצא בשכונה, הרבה דיבורים על זה שמשפצים, שמשנים, שעושים, בתכלס ההתקדמות, מעבר לרשות המקומית שבאמת נותנת את היד ואת הכתף ועוד כל מיני ארגונים שתורמים ותומכים, התקדמות בצורה משמעותית.

שמשון קבדה: אני לא רוצה להגיד משרדי ממשלה כי אני לא מכיר את המטריה איך עובדת, לא ראינו שינוי ממשי שיכול להפוך את השכונה על פיה.

שמשון קבדה: העובדה שאני מציין שכשאתה נכנס לשכונה אתה מרגיש אוטומטית כאילו זה נופל עליך ואתה מרגיש שזו שכונה שלא מטפלים בה, היא מוזנחת, גם מבחינת הריכוז הגדול ביותר של העולים, כמו שצויין.

שמשון קבדה: כי מתוכם אלף ארבע מאות, רק בני העדה האתיופית אני מדבר, אלף ארבע מאות חמישים ואחד ילדים, שזה בני הנוער.

יורם מרציאנו: תגיד, אין שם פרוייקטים חיצוניים, כמו למשל של מכבי, אין שם פרוייקט ספורט?

שמשון קבדה: יש הרבה פרוייקטים אבל את פני השכונה או את החזות אף אחד לא ישנה.

שמשון קבדה: הפרוייקטים האלה לא נותנים מענה לדברים האלה.

שמשון קבדה: אנחנו מדברים על שיקום שכונות, שזה אומר גם שיקום חזות השכונה.

שמשון קבדה: לאו דווקא הבניינים עצמם.

שמשון קבדה: יש בעניינים שהם רקובים, אני אומר לכם, אני מתלונן מידי יום, על זה שנוזל לי מלמעלה, הרס לי את הבית, והם על זה הולכים מכות.

יורם מרציאנו: אני חושב שהעירייה צריכה לאמץ אותך.

שמשון קבדה: אנחנו עובדים בשיתוף פעולה מלא.

שוקי פורר: אני פשוט מתנצל שאני צריך לעזוב, אני פה כבר מתשע, וקיבלתי טלפון, אני צריך להיות באופן דחוף באחת בתל אביב.

שוקי פורר: אז אני בטוח שתגיעו להחלטה.

יורם מרציאנו: פחות או יותר ברוח המסקנות, מה שאני מציע זה אלף לקרוא לראש הממשלה ולשר השיכון לאמץ את החלטת הוועדה הבין משרדית ברשותו של שמוליק אבואב, ולהעמיד את ההתחייבות של הוועדה הזאת, התחייבות של המשך ממשלה, אדוני, כל הכבוד, יש רצף שלטוני, זה אחד.

יורם מרציאנו: שתיים, אני קונה את ההצעה שלה שאנחנו נעמיד אותה כהצעה של הוועדה,

אריאלה רבדל: זו לא הצעה שלי, סליחה, זה של מנכ"ל משרד ראש הממשלה, אני מאוד מבקשת.

יצחק זיו: מצויין מה שאמרת אריאלה, מה שאמרת מקובל.

יורם מרציאנו: היתה ועדה ברשות ראש הממשלה קבעה שיש להעמיד חמש עשרה שכונות, חמש שכונות במצב של חמש שנים ארבעה עשר מיליון שקל, שבעה לפיזי, שבעה לחברתי, וזה בעצם יהיה מה שאנחנו קובעים לוועדה, אלה המסקנות,

רותי ענבר: רק תוסיף שקריית משה היא בין החמש האלה.

יורם מרציאנו: ברור, היא אמרה את זה.

אריאלה רבדל: מי שהחליט על הקמת הוועדה זה ראש הממשלה, הוא הקים אותה ועמד בראשה רענן דינור.

יורם מרציאנו: אני אגיד לך את האמת, לי יש בעיה.

יורם מרציאנו: אני כל יום מקבל כחבר כנסת כזה ספר.

יורם מרציאנו: עכשיו אם אני צריך לקרוא את כל הספרים האלה אני צריך עוד מאתיים שנה לחיים.

יצחק זיו: הבנו בדיוק את הנקודה שציינת.

יצחק זיו: זה ההמלצות של משרד ראש הממשלה, בדיוק כמו שתגדירי את זה,

אריאלה רבדל: של ועדה משותפת ברשות מנכ"ל משרד ראש הממשלה, השקיע שעות וימים האיש והרבה עובדים חשובים עשו, גם דפני היתה חלק מהצוות, הם ישבו שלושה חודשים והגיעו למסקנות, ובניגוד לוועדה הקודמת יש הסכמות של האוצר על תקציבים.

אריאלה רבדל: אחת הבעיות שהיתה בוועדת קריית משה רחובות שלא סגרו את הקטע התקציבי, מהרגע שלא הוגדר תקציב לעבודה,

שמשון קבדה: דברים נוספים עכשיו בשיקום הפיזי צריך גם לבדוק, לאו דווקא שיקום בניינים, יש דברים שהם צועקים יותר.

שמשון קבדה: למשל בני הנוער שמשוטטים בלילה, יש גן ציבורי אחד, שהוא נמצא בקצה הצפוני של השכונה, אני יודע איפה הם מסתובבים אבל אני אומר עוד פעם, רוב הילדים שעושים את הרעש, אם אנחנו מדברים על הפן הזה של הקמת רעש שעכשיו קיץ, אין לאן לברוח לילדים, אין להם לאן ללכת.

שמשון קבדה: אני עכשיו מציק להם, הם הולכים לבניין אחר ומציקים שם.

שמשון קבדה: גם הדברים האלה, החזות השכונה איך שהיא נראית, גם צריך לבדוק את זה.

שמשון קבדה: לאו דווקא בשיקום הבניינים.

שמשון קבדה: יש דברים שהם בסדר העדיפויות הם צריכים להילקח בחשבון, כאחד שמסתובב בשכונה ורואה איך הדברים נראים.

שמשון קבדה: תודה רבה.

אלי זרחין: תודה ליושב ראש הישיבה, ליושב ראש הוועדה, לחבר הכנסת מרציאנו תודה לך על הדיון הזה.

אלי זרחין: אני רוצה לציין שתי נקודות קטנות.

אלי זרחין: צריך להזכיר ששיקום שכונות הוא לא מגיע לשכונה לעבוד עם יוצאי אתיופיה.

אלי זרחין: הוא מגיע לעבוד עם השכונה.

אלי זרחין: ארבעים אחוז של השכונה בקריית משה הם דוברי רוסית, וותיקים, שלא יכלו לצאת משם.

אלי זרחין: חשוב מאוד, ואני מצטרף להמלצות שלכם, כי ועדת מנכ"לים שדיברתם עליה, יש לי עוד סעיף אחד קטן, חינוך ותעסוקה.

אלי זרחין: שיקום שכונות זה פרוייקט נהדר, שנותן דברים הרבה יותר, רווחה, חינוך, שאף אחד לא נותן.

אלי זרחין: שמשון יכול להגיד לכם שאלף חמש מאות נערים מסתובבים כל לילה ברחוב.

אלי זרחין: דירות של חדר וחצי, שניים וחצי חדרים בשביל שמונה אנשים.

אלי זרחין: אז לבנות משהו בשכונה, שלנער קווקזי ונער אתיופי יהיה לאן להיכנס.

אלי זרחין: וזה גם חשיבות מאוד גדולה, שאין משהו אחר היום, לא בשיקום שכונות, זה הפרוייקט הכי טוב בארץ, אבל אין משהו אחר.

אלי זרחין: אתה אומר, גוף מקצועי אומר צריך שני מיליארד שקל, אז הייתי רוצה שהממשלה תיתן שני מיליארד שקל למסלול הזה.

אלי זרחין: תודה רבה.

אריאלה רבדל: אני רוצה להגיד לכם ששר השיכון מר מאיר שטרית עשה שיקום שכונות באחד המקומות הראשונים בארץ, ביבנה, ויבנה זה יישוב לתפארת,

יצחק זיו: תודה רבה.

יצחק זיו: אני רק דקה אחת רוצה לעבור על החלטת הוועדה.

יצחק זיו: אני אקריא את החלטת הוועדה.

יצחק זיו: החלטה: הוועדה קוראת לראש הממשלה, לשר השיכון, לשר לקליטת עלייה לאמץ את החלטתה של הוועדה הבין משרדית ברשות שמואל אבואב, לעניין סיוע חרום, ולהעניק סיוע חרום של מאה שבעים וחמישה מיליון ₪ לשכונת קריית משה ברחובות.

יצחק זיו: הוועדה קוראת לממשלת ישראל לפעול לקידום נושא התעסוקה בקריית משה ולקידום מוסדות ההשכלה הפועלים בשכונה.

יצחק זיו: הוועדה קוראת לראש הממשלה לאמץ את החלטות ועדת ראש הממשלה לענייני קליטת קהילת יוצאי אתיופיה בישראל להקצות בכל שנה כחמש עשרה מיליון ₪ לשיקום חברתית ופיזי של חמש שכונות במסגרת שיקום שכונות לאורך כחמש שנים.

יורם מרציאנו: אני ממליץ עוד דבר, אני ממליץ שוועדת הקליטה, ואני לא חבר ועדת קליטה באופן קבוע אבל אני אסמך להצטרף, אני אסמך מאוד אם ועדת הקליטה נרד לשטח, לראות את הדברים גם במו עינינו.

יורם מרציאנו: אני ממליץ שאנחנו נסייר במקום כדי להיפגש עם האנשים באופן אותנטי.

יצחק זיו: אנחנו מצביעים בעד, פה אחד.

יצחק זיו: תודה רבה, הישיבה הסתיימה.